
Anexa 1 la HCL nr       /

Aprob,








Primar Dascalu Nicolae Liviu

REGULAMENT

de organizare si functionare al Atelierului de creatie si educatie cultural-artistica “Muguri de cires”, din proprietatea Comunei Maracineni, judetul Arges, 
Capitolul I

Dispozitii generale

Art. 1. Asezamantul cultural din comuna Maracineni, judetul Arges, denumit in continuare Atelier de creatie si educatie cultural-artistica “Muguri de cires”, este o institutie publica de cultura, fara personalitate juridica, fara scop lucrativ, care functioneaza sub autoritatea Consiliului Local Maracineni, finantat de la bugetul local.

Art. 2. Asezamantul cultural”Atelier de creatie si educatie cultural artistica “Muguri de cires” isi desfasoara activitatea in conformitate cu prevederile legislatiei in vigoare si ale propriului regulament de organizare si functionare, elaborat in temeiul regulamentului cadru, respectiv O.U.G. nr. 118/2006 privind infiintarea, organizarea si desfasurarea activitatii asezamintelor culturale cu modificarile si completarile ulterioare.

Art. 3. are sediul in imobilul situat in comuna Maracineni, sat Argeselu, str. Lotas f.n.

Capitolul II

Obiectul de activitate

Art. 4. Asezamantul cultural isi desfasoara intreaga activitate respectand principiile de baza care guverneaza activitatile specifice asezamintelor culturale, respectiv:

a) principiul protejarii patrimoniului cultural traditional, a valorilor care apartin mostenirii culturale;

b) principiul accesului liber la instruire si educatie permanenta;

c) principiul identitatii culturale, potrivit caruia se asigura protejarea si punerea in valoare a mostenirii culturale si promovarea in circuitul national a valorilor spiritualitatii comunitatii locale;

d) principiul libertatii de creatie;

e) principiul primordialitatii valorii, asigurandu-se conditiile morale si materiale in vederea afirmarii creativitatii si sustinerii talentului;

f) principiul autonomiei culturii si artei;

g) principiul nediscriminarii, care asigura accesul si participarea egala a tuturor cetatenilor comunitatii locale la cultura si educatie permanenta, indiferent de rasa, nationalitate, varsta, sex, etnie sau religie, precum si dezvoltarea vietii spirituale a comunitatii locale, in toata diversitatea ei.

Art. 5. Asezamantul cultural, Atelier de creatie si educatie cultural-artistica “Muguri de cires initiaza si desfasoara proiecte si programe in domeniul educatiei permanente a culturii traditionale si al creatiei populare contemporane, urmarind cu consecventa:

a) organizarea si desfasurarea de activitati cultural-artistice si de educatie permanenta;

b) conservarea si transmiterea valorilor morale, artistice si tehnice ale comunitatii locale, ale patrimoniului cultural national si universal, prin implicarea preponderenta a copiilor si tinerilor;

c) organizarea si sustinerea interpretilor si formatiilor artistice de copii si tineri amatori, a unor concursuri si festivaluri, inclusiv a participarii interpretilor si formatiilor la manifestari culturale interjudetene, nationale si internationale; stimularea creativitatii si talentului;

d) organizarea si sustinerea activitatii de documentare si realizare a expozitiilor temporare, elaborarea si editarea de monografii si lucrari de educatie civica si informare a publicului;

e) organizarea unor cercuri stiintifice şi tehnice, de artă populara (cantec si joc popular amator), de artă plastica (pictura de icoane pe sticla) şi de gospodarie ţaranească;

Art.6. Pentru indeplinirea obiectivelor sale specifice de aşezământ cultural denumit în continuare Atelier de creatie si educatie cultural-artistica “Muguri de cires”, are următoarele atrbuţii principale:

a) organizează şi desfăşoară activităţi de educaţie permanenta, respectiv cursuri de cultură generală: programe de initiere si dezvoltare a aptitudinilor creative (picturi pe sticla, olarit, confectionat bijuterii de arta populara, origami) individuale si de grup (artistice, tehnico-aplicative, stiintifice, etc.) cercuri de teatru, film, artă plastica, etc.;

b) Organizare si desfasurare activitati cultural-artistice, de petrecere a timpului liber si de divertisment;

c) Promoveaza obiceiurile si traditiile populare specific zonei, precum si creatia populara contemporana locala;

d) Organizeaza si desfasoara activitati, proiecte si programe de conservare si transmitere a valorilor morale, artistice si tehnice ale comunitatii locale si/sau apartinand patrimoniului national si universal prin aportul adus in scop lucrativ de catre tinerii si copiii localitatii Maracineni;

e) Organizeaza si/sau sustine interpretii si formatiile artistice de amatori, organizeaza festivaluri artistice, sustine participarea tinerilor interpreti si formatiilor la manifestari culturale la nivel local, zonal sau national.

f) Propune centrului judetean pentru conservarea si promovarea culturii traditionale obiceiuri, traditii, creatii populare, valori ale patrimoniului cultural national ce trebuie protejate;

g) Organizeaza si/sau sustine participarea la expozitii temporare sau permanente.

h) Organizeaza cercuri stiintifice si tehnice, de arta populara si de gospodarie taraneasca, desfasoara activitati turistice, agroturistice, de turism cultural si tehnico aplicative in cadrul unor cercuri stiintifice, tehnice/ansambluri artistice pentru educatia copiilor si tinerilor;

i) Participa la proiecte si schimburi culturale interjudetene, nationale si internationale.

j) Desfasoara si alte activitati, in conformitate cu obiectivele specifice si respectarea dispozitiilor legale in vigoare.

Art.7.  In exercitarea atributiilor care ii revin si in realizarea activitatilor specific, cat si pentru optimizarea activitatii proprii, in folosul comunitatii locale. Asezamantul cultural “Atelier de creatie si educatie cultural-artistica “Muguri de cires”, colaboreaza cu institutii speciale, organizatii neguvernamentale, persoane juridice de drept public sau privat si cu persoane fizice, fara a exprima nici un fel de interese de grup (etnice, politice, religioase,etc.)

Capitolul III

Patrimoniul
Art.8. (1) Patrimoniul asezamantului cultura” Atelier de creatie si educatie cultural-artistica “Muguri de cires”,  este format din drepturile si obligatiile asupra imobilului aflat in proprietatea publica a comunei Maracineni, judetul Arges.

(2) Capacitatea maxima admisa pentru asezamantul cultural” Atelier de creatie si educatie cultural-artistica “Muguri de cires”,   este de  100 persoane, prin fluxuri de grupe de copii si adulti,pe categorii de varsta,functie de cursul sau activitatea pe care o urmeaza in cadrul atelierului.
Art. 9. (1). Activitatea Atelierului de creatie si educatie cultural-artistica “Muguri de cires”, este asigurata si coordonata de catre o persoana care are atributii de administrare a asezamantului cultural, incadrata potrivit reglementarilor in vigoare, avand calitatea de personal contractual. 

(2) Incadrarea angajatului se face de catre primarie, pe baza de furnizare resursa umana de specia;itate in domeniul culturii din cadrul SC Edilitar Maracineni,deoarece la nivelul comunei Maracineni nu mai exista  posturi vacante sau posture disponibile ptr a fi create cu respectarea prevederilor legale in vigoare.

Capitolul IV
Personalul
(3) Pentru indeplinirea atributiilor care ii revin, Asezamantul cultural poate sa se foloseasca in conditiile legii, de colaboratori, respectiv cadre didactice din invatamantul preuniversitar si universitar, de experti din tara si strainatate, dupa caz, precum si de personal auxiliar.

Art. 10. (1) Personalul Atelierului de creatie si educatie cultural-artistica “Muguri de cires”, isi indeplineste obligatiile de serviciu, potrivit programelor de activitate, fisei postului, in conformitate cu prezentul Regulament de organizare si functioanare si Regulamentul intern la nivel de institutie.

(2) Personalul Atelier de creatie si educatie cultural-artistica “Muguri de cires”,   beneficiaza de toate drepturile conform contractului de prestari servicii, precum si de celelalte drepturi care decurg din calitatea de angajat intr-o institutie publica de cultura, potrivit reglementarilor legale in vigoare.

(3) Evaluarea performantelor profesionale individuale se face anual, in conformitate cu prevederile legale in vigoare,,in speta, in baza rezultatelor activitatilor desfasurate in cadrul atelierului.
Capitolul V
Bugetul de venituri si cheltuieli

Art. 11. (1) Atelierul de creatie si educatie cultural-artistica “Muguri de cires”, este finantat de la bugetul local.
(2) Alocatiile din bugetul local pentru sustinerea activitatii Asezamantului cultural se aproba de catre Consiliul Local, potrivit reglementarilor in vigoare.

(3) Dotarile se asigura prin finantare din bugetul local, precum si prin transferuri, donatii si sponsorizari, in conditiile legii.

(4) Activitatea financiar-contabila si de resurse umane a asezamantului cultural se realizeaza de catre Compartimentul financiar-contabil si resurse umane din cadrul aparatului de specialitate al Primarului comunei Maracineni, judetul Arges, in conformitate cu reglementarile legale in vigoare.

Art. 12. (1) Veniturile proprii se obtin din activitatile specifice realizate de catre Atelierul de creatie si educatie si anume din:

a) Incasari din taxe percepute pentru educatia cultural-artistica a copiilor inscrisi pentru cursuri specifice aprobate in prealabil de catre Consiliul Local Maracineni in baza propunerilor unei comisii cu atributii cultural-artistice,daca se hotaraste asa.
b) Incasari din valorificarea produselor realizate prin activitati specifice , inclusiv in cadrul cercurilor si cursurilor applicative,daca se hotaraste asa.
Capitolul VI
Dispozitii finale

Art. 13. (1) Prezentul regulament de organizare si functionare se completeaza de drept cu actele normative in vigoare.

(2) Modificarile si completarile ulterioare ale prezentului regulament vor fi aprobate de catre Consiliul Local, potrivit reglementarilor in vigoare.

Art. 14 (1) Pentru promovarea si derularea unor activitati si proiecte sau programe specifice ori de inteles pentru comunitatea locala, inclusiv in scopul integrarii si dezvoltarii durabile, Atelierul de creatie si educatie cultural-artistic se poate asocia cu autoritati si institutii publice, cu alte institutii sau fundatii si asociatii culturale ori cu alte persoane juridice de drept public sau privat, in parteneriat cultural sau in parteneriat public-privat.

(2) De asemenea, Atelierul de creatie si educatie cultural-artistica “Muguri de cires”, participa la programele si proiectele aprobate si finantate de Consiliul Local, de sine statatoare sau in parteneriat, cu finantare locala, guvernamentala sau externa, potrivit modalitatilor stabilite de autoritatile publice locale.

(3) Conditiile si cotele de participare la finantare proiectelor si programelor realizate in asociere si parteneriat se stabilesc si se aproba de catre Consiliul Local.

Art. 15. Schimbarea destinatiei spatiilor in care functioneaza atelierul de creatie si educatie cultural-artistica se poate face numai cu respectarea prevederilor legale in vigoare.

Art. 16. Patrimoniul administrat de asezamantul cultural, in regim de proprietate publica sau private, dupa caz, dreptul de dispozitie asupra acestuia avandu-l numai Consiliul Local, in conformitate cu legislatia in vigoare.

Art. 17. Reorganizarea sau desfiintarea Atelierului de creatie si educatie cultural-artistica “Muguri de cires”, se face prin hotarare a Consiliului Local, in conditiile legii.

